Hej.. Jeg (vi) er så småt begynde at overveje hvornår vi skal have en efterfølger til skønne Martin, der bliver ½ år på lørdag. Vi fik hjælp til at lave ham, og har 2 befrugtede æg i fryseren i Skive. Jeg ved dog ikke hvor tidligt det kan lade sig gøre. Jeg har ikke fået min mens endnu, så man kan jo ikke regne sig frem til det rigtige tidspunkt at få æggene sat tilbage.. Er der nogle herindrfra, der ved lidt om det? Jeg skal selvfølgelig have kontaktet klinikken, men er sikker på, der er nogle eksperter herinde, der kan hjæpe mig   .. Hilsen Lene
hejsa, jamen det kræver jo bare at din mens begynder igen. Så kan i jo gå i gang  . I skal jo også bare selv finde ud af hvornår i gerne vil have den næste. Hilsen katarina
jeg er selv mor til et "skivebarn" - de er nu så dygtige dernede:) Du kan jo få nogle piller til at få gang i din menustration - så du behøver jo ikke sidde vente på den, det skulle bare være om at komme i gang igen. Jeg er selv i uge 37 med barn nr. 2 - fik hjælp denne gang af en privatklinik i Aalborg. Held og lykke:) mvh Lone
WoW I har travlt   Det skal jeg selvfølgelig ikke blande mig i, men jeg ville aldrig selv kunne klare at få børn SÅ tæt på hinanden. Jeg har selv fået barn ved IVF behandling. Da vi fik lavet Jonathan, var reglen den, at man kun måtte gemme fryse æg max 2 år, fra de blev frosset ned. Den regel blev heldigvis ændret til 5 år. Jonathan er nu 2 år og 4 måneder, og vi har lige prøvet at blive gravide med fryseæggene. Det lykkedes dog ikke, så nu skal vi igang på privatklinik. Vi havde inderst inde ikke overvejet muligheden for at det IKKE skulle lykkes at blive gravid med fryseæggene, så nu står vi lidt i den situation, at vi ville ønske, at vi var gået igang med at prøve at få barn nr. to lidt før. Hvis jeg var dig ville jeg lytte til min krop. Når du endnu ikke har fået din menstruation, må det være fordi din krop endnu ikke er klar til at blive gravid, så jeg ville i hvert fald vente til min krop gav tegn til at være klar, altså menstruation. Personligt ville jeg nok vente mindst et år fra jeg havde født til jeg blev gravid igen, da det er en hård belastning for kroppen at være gravid. Held og lykke med at få barn nr. to og tillykke med med barn nr.1. Hilsen Maria
mari*mutter* : Vi er heller ikke helt sikre på vi er klar til en efterfølger endnu. Men jeg kunne godt tænke mig, at børnene er ret tæt på hinanden. Igen er det jo slet ikke sikkert det bliver til noget med æggene. De kan nemt gå til under optøningen, og selv om de klarer den, er det ikke sikkert de bliver til en lille bebs. Hvor mange æg havde I i fryseren? Fik I flere sat op på én gang? Lene
Hej Lene. Vi havde 3 æg frosset ned. Af de tre overlevede 2. Vi valgte at bruge begge to, men ingen af dem satte sig fast, ærgeligt nok. Vi var helt sikre på, at det nok skulle lykkes, da det fik meget let for os ved IVF-behandlingen, men men.... Nå ikke græde over tabte æg. Vi må bare igang med IVF igen.  Hilsen Maria